CELEX: 62005CA0299
Language: fi
Date: 2007-10-18 00:00:00
Title: Asia C-299/05: Yhteisöjen tuomioistuimen tuomio (toinen jaosto) 18.10.2007 — Euroopan yhteisöjen komissio v. Euroopan parlamentti ja Euroopan unionin neuvosto (Kumoamiskanne — Sosiaaliturva — Asetus (ETY) N:o 1408/71 — 4 artiklan 2 a kohta ja 10 a artikla — Liite II a — Asetus (EY) N:o 647/2005 — Maksuihin perustumattomat erityisetuudet)

8.3.2008   
            
            
               FI
            
            
               Euroopan unionin virallinen lehti
            
            
               C 64/4
            
         Yhteisöjen tuomioistuimen tuomio (toinen jaosto) 18.10.2007 — Euroopan yhteisöjen komissio v. Euroopan parlamentti ja Euroopan unionin neuvosto
   (Asia C-299/05) (1)
   
   (Kumoamiskanne - Sosiaaliturva - Asetus (ETY) N:o 1408/71 - 4 artiklan 2 a kohta ja 10 a artikla - Liite II a - Asetus (EY) N:o 647/2005 - Maksuihin perustumattomat erityisetuudet)
   (2008/C 64/04)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: M.-J. Jonczy, D. Martin ja V. Kreuschitz)
   
      Vastaajat: Euroopan parlamentti (asiamiehet: G. Ricci ja A. Troupiotis) ja Euroopan unionin neuvosto (asiamiehet: M. Veiga, J. Leppo ja G. Curmi)
   
      Väliintulijat, jotka tukevat vastaajien vaatimuksia: Suomen tasavalta (asiamiehet: T. Pynnä, J. Heliskoski ja E. Bygglin), Ruotsin kuningaskunta (asiamiehet: A. Kruse ja R. Sobocki) ja Ison-Britannian ja Pohjois-Irlannin yhdistynyt kuningaskunta (asiamiehet: E. O'Neill ja M. C. Vajda)
   Oikeudenkäynnin kohde
   Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta 13 päivänä huhtikuuta 2005 annetun Euroopan parlamentin ja neuvoston asetuksen (EY) N:o 647/2005 (EUVL L 117, s. 1) liitteessä I olevan 2 kohdan säännösten, jotka liittyvät kohtiin W. Suomi, b alakohta, X. Ruotsi, c alakohta ja Y. Yhdistynyt kuningaskunta, d, e ja f alakohta, kumoaminen — Maksuihin perustumattomat rahalliset erityisetuudet
   Tuomiolauselma
   
               1)
            
            
               Kumotaan sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta 13.4.2005 annetun Euroopan parlamentin ja neuvoston asetuksen (EY) N:o 647/2005 liitteessä I olevan 2 kohdan seuraavat säännökset: otsikko ”Suomi”, b kohdan säännös, otsikko ”Ruotsi”, c kohdan säännös ja otsikko ”Yhdistynyt kuningaskunta”, d–f kohdan säännökset.
            
         
               2)
            
            
               Ne vaikutukset, joita on vammaisen elämisavustuksen kirjaamisella sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna asetuksella N:o 647/2005, liitteessä II a olevaan d kohtaan, pidetään voimassa vain tämän avustuksen ”liikkuvuutta” koskevalta osalta, jotta kohtuullisessa ajassa varmistettaisiin asianmukaisten toimenpiteiden toteuttaminen sen kirjaamiseksi kyseiseen liitteeseen.
            
         
               3)
            
            
               Euroopan parlamentti ja Euroopan unionin neuvosto vastaavat omista oikeudenkäyntikuluistaan, ja niiden molempien on korvattava yhtä suuri osuus Euroopan yhteisöjen komission oikeudenkäyntikuluista.
            
         
               4)
            
            
               Suomen tasavalta, Ruotsin kuningaskunta ja Ison-Britannian ja Pohjois-Irlannin yhdistynyt kuningaskunta vastaavat omista oikeudenkäyntikuluistaan.
            
         
      (1)  EUVL C 243, 1.10.2005.